
Text rozhodnutia
Súd: Krajský súd Košice Spisová značka: 3Sd/46/2012 Identifikačné číslo súdneho spisu: 7012200734 Dátum vydania rozhodnutia: 11. 12. 2012 Meno a priezvisko sudcu, VSÚ: JUDr. Valéria Mihalčínová ECLI: ECLI:SK:KSKE:2012:7012200734.2 Opravné uznesenie Krajský súd v Košiciach v právnej veci navrhovateľky: B.. M. N. Ž. Z. R. B. U. E. L. Á., bytom Q. Č.. XXX, E. U. F., zastúpená manželom: B.. C. N., bytom Q. Č.. XXX, E. U. F., proti odporkyni: Sociálna poisťovňa, ú s t r e d i e, Bratislava, ul. 29. augusta č. 8, Bratislava, o s t a r o b n ý dôchodok, takto r o z h o d o l : Výrok rozsudku Krajského súdu v Košiciach zo dňa 12. septembra 2012 č. k. 3Sd/46/2012-37 o p r a v u j e tak, že správne má znieť: " P o t v r d z u j e rozhodnutie odporkyne zo dňa 24. mája 2012 č. XXX XXX XXXX X. Účastníkom nepriznáva právo na náhradu trov konania." o d ô v o d n e n i e : Rozsudkom zo dňa 12. septembra 2012 č. k. 3Sd/46/2012-37 krajský súd nevyhovel návrhu navrhovateľky a potvrdil rozhodnutie odporkyne zo dňa 24. mája 2912 č. XXX XXX XXXX X. Navrhovateľka podala proti rozsudku odvolanie. Najvyšší súd Slovenskej republiky vrátil spis krajskému súdu bez rozhodnutia o odvolaní z dôvodu, že vo výroku napadnutého rozsudku je uvedený nesprávny rok vydania napadnutého rozhodnutia odporkyne, a to konkrétne rok 2912 namiesto 2012. Vzhľadom na túto skutočnosť je nutné opraviť túto chybu v písaní postupom podľa § 164 O.s.p.. Podľa § 164 O.s.p. súd kedykoľvek aj bez návrhu opraví v rozsudku chyby v písaní a počítaní, ako aj iné zrejmé nesprávnosti. O návrhu na opravu súd rozhodne do 30 dní od jeho podania. O oprave vydá opravné uznesenie, ktoré doručí účastníkom. Pritom môže odložiť vykonateľnosť rozsudku na čas, kým opravné uznesenie nenadobudne právoplatnosť. Pretože ide o zrejmú chybu v písaní, konkrétne v roku, kedy bolo vydané preskúmavané rozhodnutie, preto súd v súlade s citovaným ustanovením § 164 O.s.p. opravil túto zrejmú nesprávnosť vo výroku rozsudku tak, ako je uvedené vo výroku tohto uznesenia. Poučenie: Proti tomuto uzneseniu je prípustné odvolanie v lehote 15 dní odo dňa jeho doručenia na Najvyšší súd Slovenskej republiky v Bratislave, prostredníctvom Krajského súdu v Košiciach, a to písomne v dvoch vyhotoveniach. V odvolaní sa má popri všeobecných náležitostiach (§ 42 ods. 3 O.s.p.) uviesť, proti ktorému rozhodnutiu smeruje, v akom rozsahu sa napáda, v čom sa toto rozhodnutie alebo postup súdu považuje za nesprávny, a čoho sa odvolateľ domáha.

